[ca] El present Treball de Fi de Grau tracta d'aprofundir sobre el Disseny Universal de l'Aprenentatge (DUA), una estratègia educativa que busca crear ambients d'ensenyament inclusius i accessibles, capaços d'atendre les necessitats d'una àmplia diversitat d'estudiants. Per a aconseguir aquest objectiu, es va dur a terme una anàlisi històrica i legislativa del concepte de DUA, amb la finalitat de dissenyar i aplicar una situació d'aprenentatge d'acord amb els principis inspiradors d'aquest. La situació d'aprenentatge dissenyada va consistir en una proposta didàctica per a la identificació, valoració i conservació del patrimoni cultural, natural i social de la ciutat de Benidorm. Es va utilitzar una varietat de recursos i eines per a donar compliment als principis d'oferir múltiples formes d'accés i representació de la informació, de participació i proporcionar diferents mitjans d'expressió. També es va buscar activar les xarxes afectives i estratègiques dels estudiants, per a mantindre el seu interés i potenciar les seues habilitats i capacitats singulars. Quant als resultats, es va observar una activa participació dels estudiants, amb la presència de diferents estils d'aprenentatge i sense necessitat d'adaptacions per als estudiants amb Necessitats Específiques de Suport Educatiu. A més, es va evidenciar l'eficàcia del DUA en la creació d'un ambient d'ensenyament inclusiu i accessible per a tots els estudiants. En conclusió, el TFG ha permés aprofundir en el concepte de Disseny Universal de l'Aprenentatge, així com la seua aplicació en una situació d'aprenentatge real. Els resultats obtinguts destaquen la importància d'aquest enfocament pedagògic per a crear entorns d'aprenentatge inclusius i accessibles, que satisfacen les necessitats de tots els estudiants.

[en] This final degree project aims to delve into Universal Design for Learning (UDL), an educational strategy that seeks to create inclusive and accessible learning environments capable of meeting the needs of a wide diversity of students. To achieve this goal, a historical and legislative analysis of the UDL concept was carried out, to design and implement a learning situation in accordance with its inspiring principles. The learning situation designed consisted of a didactic proposal for the identification, assessment, and conservation of the cultural, natural, and social heritage of the city of Benidorm. A variety of resources and tools were used to comply with the principles of offering multiple ways of accessing and representing information, participation, and providing different means of expression. The affective and strategic networks of the students were also activated to maintain their interest and enhance their unique abilities and skills. Regarding the results, active participation of students was observed, with the presence of different learning styles and without the need for adaptations for students with special educational needs. In addition, the effectiveness of UDL in creating an inclusive and accessible learning environment for all students was evidenced. In conclusion, this research has allowed for a deeper understanding of the concept of Universal Design for Learning, as well as its application in a real learning situation. The results obtained highlight the importance of this pedagogical approach for creating inclusive and accessible learning environments that meet the needs of all students.